b'\n_START_ARTICLE_\nRoheline elamisviis\n_START_PARAGRAPH_\nRoheline elamisviis (ehk roheline eluviis ehk \xc3\xb6koloogiline elamisviis) on niisugune elamisviis, mis ei muuda elutingimusi p\xc3\xb6\xc3\xb6rdumatult. _NEWLINE_See on elamine viisil, mis ei h\xc3\xa4vita oma elutingimusi, seega v\xc3\xb5ib olla keskkonnaga tasakaaluline ja p\xc3\xb5him\xc3\xb5tteliselt seet\xc3\xb5ttu igikestev (silmas on peetud l\xc3\xbchemat kui evolutsioonilist ajamastaapi, st k\xc3\xbcmneid v\xc3\xb5i sadu tuhandeid, mitte aga miljoneid aastaid). Teisis\xc3\xb5nu, see on tasakaalustatud elamisviis, mis v\xc3\xb5tab aluseks \xc3\xb6kos\xc3\xbcsteemi protsesside (aineringete ja liikide kooselu) tasakaalu ja elurikkuse hoidmise ning saaks olla p\xc3\xbcsikestev._NEWLINE_P\xc3\xb6\xc3\xb6rdumatud muutused oleksid liikide kadu, \xc3\xb6koloogilises ringes mitteosalevate materjalide (ainete) tekitamine ja kogunemine, ressursside kaotamine. Vastavalt t\xc3\xa4hendab roheline elamisviis biodiversiteedi ehk elurikkuse p\xc3\xbcsimist, lagunematute j\xc3\xa4\xc3\xa4tmete puudumist, taastuvate ressursside kasutamist._NEWLINE_Majanduses t\xc3\xa4hendab roheline elamisviis tarbimise p\xc3\xbcsimist v\xc3\xb5i v\xc3\xa4henemist (mitte selle kasvamist). _NEWLINE_J\xc3\xa4rsud k\xc3\xb5rvalekalded rohelisest elamisviisist on olnud seotud uusaegse teaduslik-tehnilise progressiga, mis viis laialdasele p\xc3\xb6\xc3\xb6rdumatuid muutusi tekitavate tehnoloogiate kasutuselev\xc3\xb5tu ja \xc3\xb6koloogiliste kriisideni. Alates 20. sajandi teisest poolest on aga v\xc3\xa4lja t\xc3\xb6\xc3\xb6tatud \xc3\xb6koloogilisi tehnoloogiaid, mis v\xc3\xb5imaldavad \xc3\xbcleminekut roheliselt elamisviisile. _NEWLINE_Rohelise eluviisi rakendamist taotleb roheline ideoloogia. Rohelise elamisviisi poole liikumist taotlevad ka s\xc3\xa4\xc3\xa4stlik eluviis ja j\xc3\xa4tkusuutlik areng. Kiire laiaulatuslik \xc3\xbcleminek rohelisele eluviisile ei ole reaalne. J\xc3\xa4rjekindlat rohelist elamisviisi rakendatakse mitmetes alates 1970. aastaist rajatud kommuunides (\xc3\xb6kok\xc3\xbclades).'